Διαχείριση αιμορραγίας στην Καρδιοχειρουργική με τη χρήση παρακλίνιων συσκευών παρακολούθησης του πηκτικού μηχανισμού
Creators: name: Ναλπαντίδου, Μαρία Κωνσταντίνα Λάζαρου
Publisher: name: Aristotle University of Thessaloniki
Year: 2021
Subjects: Αιμορραγία
Καρδιοχειρουργική
Παρακλίνιες συσκευές
Hemorrhage
Cardiac surgery
Point of care

description: Η αιμορραγία στην Καρδιοχειρουργική αποτελεί μία μείζονα αιτία νοσηρότητας και θνητότητας ενώ οι παραδοσιακές παρεμβάσεις αντιμετώπισής της (μετάγγιση) ενέχουν και οι ίδιες σημαντικούς κινδύνους για τον ασθενή. Η πολυπαραγοντική φύση της αιμορραγίας (χειρουργική τεχνική, αντιπηκτικά φάρμακα, ανεπάρκεια παραγόντων πήξης, εξωσωματική κυκλοφορία, υποθερμία κτλ) την καθιστούν ένα πεδίο με πολλαπλές δυνατότητες παρεμβάσεων αλλά και ένα δυσεπίλυτο πρόβλημα. Η ίδια η επέμβαση αλλά και η χρήση εξωσωματικής κυκλοφορίας προκαλούν διαταραχές σε πολλαπλά επίπεδα του φυσιολογικού μηχανισμού πήξης, με εξαίρεση, ίσως, το MiECC (ελάχιστα επεμβατική εξωσωματική κυκλοφορία), το οποίο συνιστά μια βελτιωμένη εκδοχή αναφορικά με την επίδραση της εξωσωματικής κυκλοφορίας στη φυσιολογία της πήξης. Έτσι, η σημασία της ακριβούς και γρήγορης διάγνωσης των διαταραχών της πήξης στον εκάστοτε ασθενή κατέστησε αναγκαία την εισαγωγή παρακλίνιων μεθόδων και τη δημιουργία αλγορίθμων στοχευμένων παρεμβάσεων. Οι μέθοδοι αυτές πλεονεκτούν έναντι των κλασικών εργαστηριακών εξετάσεων, καθώς δεν εξετάζουν απλώς μια in vitro τιμή, ενώ απαιτούν σαφώς λιγότερο χρόνο για τη διεκπεραίωση των μετρήσεών τους. Παράλληλα, οι αντίστοιχες συσκευές μπορούν να τοποθετηθούν κυριολεκτικά δίπλα στη χειρουργική τράπεζα, καταργώντας τους περιορισμούς χώρου, χρόνου μεταφοράς των δειγμάτων και ωρών λειτουργίας του μικροβιολογικού εργαστηρίου. Μέσω της θρομβοελαστομετρίας εκτιμάται σε πραγματικό χρόνο η ενδογενής και εξωγενής οδός της πήξης αλλά και το σύστημα ινωδόλυσης, με τη χρήση ολικού αίματος του ασθενή. Η αγγρεκομετρία εκτιμά τη λειτουργικότητα των αιμοπεταλίων και εντοπίζει διαταραχές αυτής ή ακόμα και την πιθανή επίδραση αντιαιμοπεταλιακών φαρμάκων. Το ACT (ενεργοποιημένος χρόνος πήξης), και η αντίστοιχη συσκευή μέτρησης της τιμής του ACT, χρησιμοποιείται για τον έλεγχο της επάρκειας του ηπαρινισμού του ασθενούς προ της εισόδου στην εξωσωματική κυκλοφορία αλλά και της αναστροφής της δράσης της ηπαρίνης με πρωταμίνη, ενώ το HMS (σύστημα διαχείρισης αιμόστασης) εφαρμόζεται για τον εξατομικευμένο υπολογισμό της απαιτούμενης δόσης ηπαρίνης και πρωταμίνης, προς αντικατάσταση της χορήγησης σταθερών δόσεων ηπαρίνης ή δόσεων σταθερής αναλογίας ηπαρίνης - πρωταμίνης. Επιπλέον, με βάση όλες τις ανωτέρω αναφερθείσες μεθόδους, έχουν θεσπιστεί ορισμένοι αλγόριθμοι και πρωτόκολλα στοχευμένης και εξατομικευμένης παρέμβασης (χορήγησης αίματος, παραγώγων και φαρμάκων). Αν και οι παρακλίνιες συσκευές έχουν συγκεκριμένους περιορισμούς και αδυναμίες, η χρήση τους είναι επιβεβλημένη, όπως καταδεικνύει τόσο η κλινική εμπειρία όσο το πλήθος ισχυρών μελετών που τις υποστηρίζουν, καθώς αποδεδειγμένα βελτιώνουν την έκβαση των ασθενών.
description: Haemorrhage in Cardiac surgery is a major cause of morbidity and mortality. The traditionally employed interventions (blood transfusion) are followed themselves by significant risks for the patient. The multifactorial nature of haemorrhage (surgical technique, antithrombotic agents, cardiopulmonary bypass, hypothermia, coagulation factor deficiencies) render it to a hard to solve problem, as well as a field of many possible interventions. Both surgery and cardiopulmonary bypass cause disturbances on many levels of the physiologic coagulation processes. However, MiECC (minimal invasive extracorporeal circulation), which is an improved version of CPB regarding haemorrhage, might be a possible exception. Thus, the importance of accurate and fast diagnosis of coagulation abnormalities of every single patient, requested the introduction of point-of-care tests as well as the creation of algorithms of targeted inverventions. These tests are superior to the traditional laboratory tests, since they do not just rely on a single in vitro parameter value. They are also less time-consuming. In addition, the relevant devices can be literally placed inside the operating room, and thus abolishing the sample transfer time, spatial limitations and working-hours limitations of the laboratory. Thus, the importance of accurate and fast diagnosis of coagulation abnormalities of every single patient, requested the introduction of point-of-care tests as well as the creation of algorithms of targeted inverventions. These tests are superior to the traditional laboratory tests, since they do not just rely on a single in vitro parameter value. They are also less time-consuming. In addition, the relevant devices can be literally placed inside the operating room, and thus abolishing the sample transfer time, spatial limitations and working-hours limitations of the laboratory. Additionaly, algorithms and protocols for individual intervention (transfusion of blood and blood products and administration of certain factors) have been created, depending on the previously mentioned methods. Despite the fact that point-of-care test have certain limitations and weaknesses, their employment in clinical practice is obligatory, as it is demonstrated both by the clinical experience and by the number of studies that support them, since they undoubtedly improve the patient outcome.